ddrg/super_eurlex huggingface dataset:
KOMMISSIONENS FORORDNING (EF) Nr. 2376/96 af 13. december 1996 om fravigelse i yderligere et år af forordning (EØF) nr. 920/89 for så vidt angår gulerødder produceret i Sverige og Finland og dækket med tørv

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Østrigs, Finlands og Sveriges tiltrædelse, særlig artikel 149, stk. 1,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 12, stk. 1, andet afsnit, og

ud fra følgende betragtninger:

Bestemmelserne for præsentation af gulerødder er fastsat i Kommissionens forordning (EØF) nr. 920/89 af 10. april 1989 om fastsættelse af kvalitetsnormer for gulerødder, citrusfrugter og spiseæbler og -pærer og om ændring af forordning nr. 58 (3), senest ændret ved forordning (EØF) nr. 1017/96 (4);

Kommissionens forordning (EF) nr. 3064/94 af 15. december 1994 om fravigelse i to år af forordning (EØF) nr. 920/89 for så vidt angår gulerødder produceret i Sverige (5), ændret ved forordning (EF) nr. 298/96 (6), har gjort det muligt at markedsføre gulerødder, der er produceret i Sverige, og som er dækket med tørv, på det svenske marked samt udføre disse produkter til tredjelande; overgangsperioden for præsentation af svenske gulerødder med tørv udløber den 31. december 1996;

ifølge Kommissionens forordning (EF) nr. 3063/94 af 15. december 1994 om fastsættelse af betingelserne for en midlertidig fravigelse af de fælles kvalitetsnormer for friske frugter og grøntsager for så vidt angår østrigske og finske produkter (7) skal friske frugter og grøntsager produceret i Finland ikke overholde de fælles kvalitetsnormer, når de markedsføres i de pågældende lande; fravigelsen for Finland udløber den 31. december 1996;

indtil reformen af den fælles markedsordning for friske frugter og grøntsager anvendes, bør bestemmelserne i forordning (EF) nr. 3064/94 om afsætning af svenske gulerødder dækket med tørv derfor videreføres midlertidigt i et år og udvides til også at omfatte de tilsvarende finske produkter;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Gulerødder, der er produceret i Sverige og Finland og dækket med tørv, kan afsættes på det svenske og det finske marked og udføres til tredjelande.

Artikel 2

Denne forordning træder i kraft den 1. januar 1997.

Den anvendes indtil den 31. december 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 97 af 11. 4. 1989, s. 19.

(4) EFT nr. L 135 af 6. 6. 1996, s. 21.

(5) EFT nr. L 323 af 16. 12. 1994, s. 23.

(6) EFT nr. L 39 af 17. 2. 1996, s. 18.

(7) EFT nr. L 323 af 16. 12. 1994, s. 22.
KOMMISSIONENS FORORDNING (EF) Nr. 2350/96 af 10. december 1996 om ændring af forordning (EØF) nr. 3719/88 for så vidt angår blanketterne for importlicenser

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn (1), senest ændret ved Kommissionens forordning (EF) nr. 923/96 (2), særlig artikel 9, stk. 2, og artikel 12, stk. 4, samt tilsvarende bestemmelser i de øvrige forordninger om fælles markedsordninger for landbrugsprodukter, og

ud fra følgende betragtninger:

Kommissionens forordning (EØF) nr. 3719/88 (3), senest ændret ved forordning (EF) nr. 2137/95 (4), indeholder særlige blanketter, som licenserne/attesterne udfærdiges på;

ændringerne i importordningen for landbrugsprodukter, især importafgifternes udskiftning med toldsatser, som følge af iværksættelsen af de aftaler, der blev indgået i forbindelse med Uruguay-rundens multilaterale handelsforhandlinger, gør det nødvendigt at tilpasse blanketten for importlicenser;

de i denne forordning fastsatte foranstaltninger er i overensstemmelse med udtalelse fra alle de berørte forvaltningskomitéer -

UDSTEDT FØLGENDE FORORDNING:

Artikel 1

Modellen for udfærdigelse af importlicenser AGRIM i bilag I til forordning (EØF) nr. 3719/88 udskiftes med modellen i bilaget.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Ansøgninger om importlicenser, der indgives, samt licenser/attester og partiallicenser, der udstedes indtil den 31. december 1997, kan udfærdiges på blanketter, der svarer til den model, der figurerer i bilag I til forordning (EØF) nr. 3719/88 inden nærværende forordnings ikrafttrædelse.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 181 af 1. 7. 1992, s. 21.

(2) EFT nr. L 126 af 24. 5. 1996, s. 37.

(3) EFT nr. L 331 af 2. 12. 1988, s. 1.

(4) EFT nr. L 214 af 8. 9. 1995, s. 21.

BILAG

IMPORTLICENS

>REFERENCE TIL EN FILM>

>REFERENCE TIL EN FILM>

>REFERENCE TIL EN FILM>

>REFERENCE TIL EN FILM>
KOMMISSIONENS FORORDNING (EF) Nr. 2352/96 af 10. december 1996 om fastsættelse af den rentesats, der skal anvendes ved beregningen af finansieringsomkostninger i forbindelse med interventioner i form af opkøb, oplagring og afsætning

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen (1), senest ændret ved forordning (EF) nr. 1259/96 (2), særlig artikel 5, og

ud fra følgende betragtninger:

I artikel 3 i Kommissionens forordning (EØF) nr. 411/88 (3), senest ændret ved forordning (EØF) nr. 1644/89 (4), er det fastsat, at den ensartede rentesats, der anvendes til beregning af finansieringsomkostningerne i forbindelse med interventioner, svarer til de rentesatser, De Europæiske Fællesskabers Statistiske Kontor konstaterer på euromarkedet for ecu for tremånederslån og tolvmånederslån med en vægtning af dem på en tredjedel, henholdsvis to tredjedele;

Kommissionen fastsætter rentesatsen inden begyndelsen af hvert regnskabsår for EUGFL, Garantisektionen, på grundlag af de rentesatser, som er konstateret i en periode på seks måneder inden fastsættelsen;

i henhold til artikel 4, stk. 1, i forordning (EØF) nr. 411/88 fastsættes der en særlig rentesats for en medlemsstat, hvis satsen for den pågældende medlemsstats renteudgifter i mindst seks måneder er lavere end den ensartede rentesats, der er fastsat for Fællesskabet; medlemsstaterne har underrettet Kommissionen om udgifterne inden regnskabsårets afslutning; da der fra en medlemsstat ikke foreligger nogen underretning, er den renteudgift, som skal anvendes, fastsat på grundlag af den referencerentesats, der er anført i bilaget til nævnte forordning;

det er nødvendigt at fastsætte rentesatser for regnskabsåret 1997 efter disse bestemmelser;

de i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

For de udgifter, der skal afholdes for regnskabsåret 1997 af EUGFL, Garantisektionen:

1) fastsættes den rentesats, som er omhandlet i artikel 3 i forordning (EØF) nr. 411/88, til 4,4 %

2) fastsættes den særlige rentesats, som er omhandlet i artikel 4 i forordning (EØF) nr. 411/88, til 3,3 % for Østrig, 4,3 % for Belgien, Luxembourg og Finland.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 216 af 5. 8. 1978, s. 1.

(2) EFT nr. L 163 af 2. 7. 1996, s. 10.

(3) EFT nr. L 40 af 13. 2. 1988, s. 25.

(4) EFT nr. L 162 af 13. 6. 1989, s. 18.
KOMMISSIONENS FORORDNING (EF) Nr. 2377/96 af 13. december 1996 om ændring af forordning (EF) nr. 1261/96 om udarbejdelse af den foreløbige forsyningsopgørelse for De Kanariske Øer for vinprodukter, der er omfattet af den særlige ordning i artikel 2-5 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 2, artikel 3, stk. 4, og artikel 4, stk. 4, og

ud fra følgende betragtninger:

I bilag II til Kommissionens forordning (EØF) nr. 1261/96 (3) er der fastsat støttebeløb, der er nødvendige for, at De Kanariske Øer kan forsynes med EF-vin i perioden fra 1. juli 1996 til 30. juni 1997; støttens størrelse blev fastlagt ud fra de beløb, der er fastsat for eksportrestitutioner for EF-vin; disse restitutioner blev for nylig nedsat ved Kommissionens forordning (EF) nr. 2083/96 (4) om ændring af forordning (EF) nr. 2805/95 (5) om fastsættelse af eksportrestitutioner for vin;

anvendelsen af kriterierne for fastsættelse af EF-støtten på den nuværende markedssituation i sektoren, især på noteringerne og priserne på disse produkter i Fællesskabets kontinentale del og på verdensmarkedet, fører til, at støtten til forsyning af De Kanariske Øer fastsættes til beløb som angivet i bilaget;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag II til forordning (EF) nr. 1261/96 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 13. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 163 af 2. 7. 1996, s. 15.

(4) EFT nr. L 279 af 31. 10. 1996, s. 23.

(5) EFT nr. L 291 af 6. 12. 1995, s. 10.

BILAG

»BILAG II

Støttebeløb for de i bilag I omhandlede produkter

>TABELPOSITION>
KOMMISSIONENS FORORDNING (EF) Nr. 2387/96 af 16. december 1996 om ændring af forordning (EF) nr. 666/96 om gennemførelsesbestemmelser til forordning (EF) nr. 447/96 om særforanstaltninger for indførsel af olivenolie med oprindelse i Tunesien og om ændring af forordning (EF) nr. 1477/95 om visse overgangsforanstaltninger for iværksættelsen af Uruguay-rundens landbrugsaftale i olivenoliesektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 447/96 af 11. marts 1996 om særforanstaltninger for indførsel af olivenolie med oprindelse i Tunesien (1), særlig artikel 3, og

ud fra følgende betragtninger:

De særforanstaltninger, der er fastsat i forordning (EF) nr. 447/96, anvendes indtil ikrafttrædelsen af den Euro-Middelhavsassocieringsaftale, der blev undertegnet med Tunesien den 17 juli 1995; nævnte aftale er endnu ikke ratificeret af alle medlemsstater og kan derfor ikke træde i kraft i nær fremtid; under disse forhold er det nødvendigt at sikre anvendelsen af interimsordningen i produktionsåret 1996/97 ved at ændre visse bestemmelser i Kommissionens forordning (EF) nr. 666/96 (2), ændret ved forordning (EF) nr. 1480/96 (3); den nuværende og forventede situation for forsyning af EF-markedet for olivenolie gør det muligt at afsætte den påtænkte mængde uden risiko for markedsforstyrrelse i den samme rytme og på samme betingelser som i det foregående produktionsår;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I artikel 3 i forordning (EF) nr. 666/96 ændres datoen »den 31. oktober 1996« til »den 31. oktober 1997«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 13. 3. 1996, s. 1.

(2) EFT nr. L 92 af 13. 4. 1996, s. 9.

(3) EFT nr. L 188 af 27. 7. 1996, s. 20.
KOMMISSIONENS FORORDNING (EF) Nr. 2351/96 af 10. december 1996 om fastlæggelse af udløsningsmængderne for importtillægstolden for tomater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 24, stk. 4, og

ud fra følgende betragtninger:

Ifølge artikel 2 i Kommissionens forordning (EF) nr. 1555/96 af 30. juli 1996 om gennemførelsesbestemmelser for ordningen for anvendelse af importtillægstold for frugt og grøntsager (3) fastsættes der udløsningsmængder og -perioder;

i artikel 5, stk. 4, i landbrugsaftalen (4) er der fastsat kriterier for Kommissionens fastsættelse af udløsningsmængder for tillægstold for visse frugter og grøntsager; artikel 5, stk. 6, gør det muligt at fastsætte udløsningsperioderne ud fra de letfordærvelige og sæsonprægede produkters kendetegn;

i medfør af ovennævnte kriterier bør udløsningsmængderne for tomater fastsættes som angivet i bilaget til nærværende forordning for de tilhørende perioder;

Forvaltningskomitéen for Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

Udløsningsmængderne for importtillægstold for tomater som omhandlet i artikel 2 i forordning (EF) nr. 1555/96 for produktionsåret 1997/98, fastsættes som angivet i tabellen i bilaget.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 193 af 3. 8. 1996, s. 1.

(4) EFT nr. L 336 af 23. 12. 1994, s. 22.

BILAG

>TABELPOSITION>
KOMMISSIONENS FORORDNING (EF) Nr. 2432/96 af 18. december 1996 om ændring af forordning (EF) nr. 3254/93 for så vidt angår den særlige forsyningsordning for visse frugter og grøntsager til fordel for de mindre øer i Det Ægæiske Hav for 1997

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2019/93 af 19. juli 1993 om særlige foranstaltninger for visse landbrugsprodukter til fordel for de mindre øer i Det Ægæiske Hav (1), senest ændret ved Kommissionens forordning (EF) nr. 2417/95 (2), særlig artikel 4, og

ud fra følgende betragtninger:

Ved Kommissionens forordning (EØF) nr. 2958/93 (3), senest ændret ved forordning (EF) nr. 1802/95 (4), er der fastsat fælles gennemførelsesbestemmelser til ordningen for forsyning af de mindre øer i Det Ægæiske Hav med visse landbrugsprodukter, og støttebeløbene for denne forsyning, opdelt efter gruppe af øer, hvor produkterne afsættes, er fastsat i henhold til artikel 3, stk. 2, i forordning (EØF) nr. 2019/93; i henhold til samme forordnings artikel 2 bør der fastsættes foreløbige opgørelser for forsyning af de mindre øer i Det Ægæiske Hav med frugt og grøntsager fra det øvrige EF for kalenderåret 1997;

Kommissionens forordning (EF) nr. 3254/93 (5), senest ændret ved forordning (EF) nr. 2995/95 (6), bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EF) nr. 3254/93 foretages følgende ændringer:

1) Artikel 2, stk. 1, affattes således:

»Støtten i artikel 1, stk. 1, første led, i forordning (EØF) nr. 2958/93 ydes også for højst de mængder, der er fastsat i bilag I og II til nærværende forordning, for mandariner, der høstes på Chios, spisekartofler henhørende under KN-kode 0701 90 51, 0701 90 59 og 0701 90 90, der høstes på Naxos, og tomater og courgetter, der høstes på Syros, og som forsendes til en af de grupper af øer, der er nævnt i bilag I og II til nærværende forordning, i forbindelse med forsyningsopgørelsen.«

2) Bilag I og II affattes som angivet i bilaget til nærværende forordning.

Artikel 2

Denne forordning træder i kraft den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 184 af 27. 7. 1993, s. 1.

(2) EFT nr. L 248 af 14. 10. 1995, s. 39.

(3) EFT nr. L 267 af 28. 10. 1993, s. 4.

(4) EFT nr. L 174 af 26. 7. 1995, s. 27.

(5) EFT nr. L 293 af 27. 11. 1993, s. 34.

(6) EFT nr. L 312 af 23. 12. 1995, s. 28.

BILAG

»BILAG I

Foreløbig forsyningsopgørelse for de mindre øer i gruppe A (1) for 1997

>TABELPOSITION>

(1) De mindre øer i gruppe A er defineret i bilag I til forordning (EØF) nr. 2958/93.BILAG II

Foreløbig forsyningsopgørelse for de mindre øer i gruppe B (1) for 1997

>TABELPOSITION>

(1) De mindre øer i gruppe B er defineret i bilag II til forordning (EØF) nr. 2958/93.«
KOMMISSIONENS FORORDNING (EF) Nr. 2414/96 af 18. december 1996 om ændring af forordning (EØF) nr. 388/92 om gennemførelsesbestemmelser for den særlige forsyningsordning for de oversøiske franske departementer (OD) vedrørende kornprodukter og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3763/91 af 16. december 1991 om særlige foranstaltninger for visse landbrugsprodukter til fordel for de oversøiske franske departementer (1), senest ændret ved forordning (EF) nr. 2598/95 (2), særlig artikel 2, stk. 6, og

ud fra følgende betragtninger:

I henhold til artikel 2 i forordning (EØF) nr. 3763/91 blev der ved Kommissionens forordning (EØF) nr. 388/92 (3), senest ændret ved forordning (EF) nr. 1234/96 (4), fastsat en opgørelse over forsyningsbehovene for kornprodukter i OD for 1996; forsyningsopgørelsen bør fastsættes for 1997; forordning (EØF) nr. 388/92 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Bilaget til forordning (EØF) nr. 388/92 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 356 af 24. 12. 1991, s. 1.

(2) EFT nr. L 267 af 9. 11. 1995, s. 1.

(3) EFT nr. L 43 af 19. 2. 1992, s. 16.

(4) EFT nr. L 161 af 29. 6. 1996, s. 101.

BILAG

FORSYNINGSOPGØRELSE FOR KORN FOR OD

1997

>TABELPOSITION>
RÅDETS FORORDNING (EF) Nr. 2394/96 af 2. december 1996 om indgåelse af en fiskeriaftale mellem Det Europæiske Fællesskab og Republikken Letland

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43 sammenholdt med artikel 228, stk. 2, første punktum, og artikel 228, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Det Europæiske Fællesskab og Republikken Letland har ført forhandlinger om og paraferet en fiskeriaftale;

det er i Fællesskabets interesse at godkende denne aftale -

UDSTEDT FØLGENDE FORORDNING:

Artikel 1

Fiskeriaftalen mellem Det Europæiske Fællesskab og Republikken Letland godkendes herved på Fællesskabets vegne.

Teksten til aftalen er knyttet til denne forordning.

Artikel 2

Formanden for Rådet bemyndiges til at udpege de personer, der er beføjet til at undertegne aftalen med bindende virkning for Fællesskabet.

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. december 1996.

På Rådets vegne

E. FITZGERALD

Formand
KOMMISSIONENS FORORDNING (EF) Nr. 2411/96 af 18. december 1996 om ændring af forordning (EF) nr. 2763/94 om åbning og forvaltning af fællesskabstoldkontingenter for visse landbrugsvarer med oprindelse i staterne i Afrika, Vestindien og Stillehavet (AVS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 715/90 af 5. marts 1990, om den ordning, der skal gælde for landbrugsprodukter og visse varer fremstillet af landbrugsprodukter med oprindelse i AVS-staterne eller i de oversøiske lande og territorier (1), forlænget ved forordning (EØF) nr. 444/92 (2), og senest ændret ved Rådets forordning (EF) nr. 619/96 (3), særlig artikel 27, og

ud fra følgende betragtninger:

Ved forordning (EF) nr. 2763/94 (4), senest ændret ved forordning (EF) nr. 2941/95 (5), åbnede Kommissionen for 1995 fællesskabstoldkontingenter med nedsat toldsats eller nulsats for bl.a. tomater, friske eller kølede;

som følge af GATT-forhandlingerne er toldsatserne for nævnte varer blevet ændret;

såvel værditoldsatserne som de specifikke toldsatser for de af den pågældende forordning omfattede varer vil kunne ændres i årenes løb; med sigte på en bedre og effektiv forvaltning af fællesskabsbestemmelserne på området bør der udstedes en flerårig forordning, ved hvilken værditoldsatserne automatisk reduceres til 40 % i takt med udviklingen af toldsatserne i den kombinerede nomenklatur fra den 1. januar 1997;

forordning (EF) nr. 2763/94 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Tabellen og bilaget i forordning (EF) nr. 2763/94 affattes som angivet i bilaget til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. december 1996.

På Kommissionens vegne

Mario MONTI

Medlem af Kommissionen

(1) EFT nr. L 84 af 30. 3. 1990, s. 85.

(2) EFT nr. L 52 af 27. 2. 1992, s. 7.

(3) EFT nr. L 89 af 10. 4. 1996, s. 1.

(4) EFT nr. L 294 af 15. 11. 1994, s. 6.

(5) EFT nr. L 308 af 21. 12. 1995, s. 6.

BILAG

>TABELPOSITION>